*ED Lēmuma 2020/007/R pielikums*



**“*AMC* un *GM* lidojumu noteikumiem. 1. izdevums, 2. grozījums”**

*ED* Lēmuma 2013/013/R pielikumu groza, kā norādīts turpmāk.

Grozījuma teksts ir izkārtots tā, lai parādītu gan svītroto tekstu, gan jauno vai grozīto tekstu:

a) svītrotais teksts ir ~~pārsvītrots~~;

b) jaunais vai grozītais teksts ir iekrāsots zilā krāsā;

c) divpunkte “(..)” norāda, ka pārējais teksts nav grozīts.

*AMC* un *GM* lidojumu noteikumiem

1. izdevums, 2. grozījums

***AMC/GM* Tvēruma regulai**

**GM1 par 2. panta “Speciālie aviācijas darbi” 12. punktu**

**VISPĀRĪGI NOTEIKUMI**

Regulā (ES) 2017/373 un Regulā (ES) Nr. 923/2012 terminam “speciālie aviācijas darbi” ir noteikta definīcija, kas līdzinās, tomēr nav identiska termina “specializētā ekspluatācija” definīcijai Regulā (ES) Nr. 965/2012 (turpmāk tekstā – “Lidaparātu ekspluatācijas regula”. Termina “speciālie aviācijas darbi” definīcija un termina “specializētā ekspluatācija” definīcija ir izstrādāta, pamatojoties uz *ICAO* 6. pielikuma definīcijām, un ietver virkni pasākumu, kas neietilpst komerciālo gaisa pārvadājumu (*CAT*) kategorijā.

Šajā saistībā tiek pieņemts, ka:

a) “specializētā ekspluatācija” atšķirībā no “speciālajiem aviācijas darbiem” neietver lidojumus, kas tiek veikti meklēšanas un glābšanas un ugunsdzēšanas pasākumu īstenošanas nolūkā, jo Lidaparātu ekspluatācijas regulas izpratnē šādi lidojumi neietilpst Eiropas Savienības Aviācijas drošības aģentūras (*EASA*) pamatregulas darbības jomā;

b) “specializētā ekspluatācija” atšķirībā no “speciālajiem aviācijas darbiem” ietver (izmēģinājuma) lidojumus, ko veic projektēšanas vai ražošanas organizācijas ar nolūku ieviest vai modificēt lidaparātu tipus, un (lidaparāta pārvietošanas) lidojumus, ko veic bez pasažieriem vai bez kravas, ja lidaparāts tiek pārvietots tādu pasākumu īstenošanai kā renovācija, remonts, tehniskā apkope, pārbaudes, apskates, piegāde, eksports vai līdzīgu pasākumu īstenošanai.

**GM1 par 2. panta “*ATS* maršruts” 46. punktu**

**VISPĀRĪGI NOTEIKUMI**

a) Terminu “*ATS* maršruts” lieto, lai apzīmētu “gaisa trasi”, “konsultatīvu maršrutu”, “kontrolētu maršrutu” vai “nekontrolētu maršrutu” (piemēram, “*VFR* maršrutus vai koridorus”), “ielidošanas vai izlidošanas maršrutu” u. c.

b) *ATS* maršrutu nosaka ar maršruta specifikāciju, kas ietver *ATS* maršruta apzīmējumu, maršrutu uz nozīmīgiem punktiem (maršruta punktiem) un no tiem, attālumu starp nozīmīgiem punktiem, ziņošanas prasības un~~, ja tā noteikusi kompetentā iestāde, minimālo drošo absolūto augstumu~~ minimālo lidojuma absolūto augstumu.

**GM1 par 2. panta “Kontrolēts lidlauks” 57. punktu**

**VISPĀRĪGI NOTEIKUMI**

Ar kontrolētu lidlauku saistītā gaisa telpa tiek projektēta saskaņā ar Regulas (ES) 2017/373 XI pielikumu (*FPD* daļu).

***AMC*/*GM* PIELIKUMAM “Lidojumu noteikumi”**

**GM1 par SERA.2005. punktu “Lidojumu noteikumu ievērošana”**

**PIEMĒROJAMIE VIETĒJIE NOTEIKUMI**

Piemērojamie vietējie noteikumi ietver vietējos lidlauka noteikumus, kas ir publicēti attiecīgajās Aeronavigācijas informācijas publikācijās (*AIP*).

Šādos vietējos lidlauka noteikumos var būt ietvertas prasības lidaparāta transpondera darbībai kustības zonā ar mērķi nodrošināt novērošanas datu sniegšanu gaisa satiksmes pakalpojumu struktūrvienībai, kura apkalpo lidlauku, kā arī citām lidlauka struktūrvienībām (piemēram, perona pārvaldības dienestiem).

**GM1 par SERA.3210. punkta “Priekšrocības tiesības” d) apakšpunkta 3) daļu**

**NEIZMANTOJAMAS APSTĀŠANĀS VIETAS UGUNIS – ĀRKĀRTAS PASĀKUMI**

Ja iedegtas apstāšanās vietas ugunis nevar izslēgt tehniskas problēmas dēļ, cita starpā var apsvērt šādus ārkārtas pasākumus:

a) fiziski atvienot attiecīgo iedegto apstāšanās vietas uguni no barošanas avota;

b) fiziski aizsegt iedegto apstāšanās vietas uguni un

c) izmantot citu maršrutu, līdz tiek salabota nepareizi funkcionējošā sistēma.

Ja īsteno a) vai b) apakšpunktu, var būt tā, ka jānodrošina manevru vadītājs vai “Sekojiet man!” transportlīdzeklis, kas pārvestu lidaparātu pāri apstāšanās vietas ugunij. Turklāt gadījumā, ja tiek īstenots b) apakšpunkts, īpaša uzmanība jāpievērš šā pasākuma pareizai īstenošanai, lai novērstu pārpratumus lidojumu apkalpei.

Jebkurā gadījumā piemērotie pasākumi nedrīkst vājināt principu, kas paredz aizliegumu šķērsot iedegtu apstāšanās vietas uguni.

**GM1 par SERA.3210. punkta “Priekšrocības tiesības”d) apakšpunkta 4) daļas ii) punkta B) daļu**

**PERSONU UN TRANSPORTLĪDZEKĻU KONTROLE LIDLAUKOS**

Lai noteiktu distancēšanās ~~minimumu~~ metodi(-es) starp transportlīdzekļiem un manevrējošu lidaparātu, parasti ir jāņem vērā apgaismojuma, marķējumu, signālu un zīmju pieejamība.

**GM1 par SERA.7002. punkta “Informācija par sadursmes draudiem, ja tiek sniegti uz novērošanu balstīti *ATS*” a) apakšpunkta 1) daļu**

**INFORMĀCIJA PAR SATIKSMI PA KONFLIKTĒJOŠU TRAJEKTORIJU ĀRPUS KONTROLĒJAMAS GAISA TELPAS**

Ja tiek novērots, ka identificēts *IFR* lidojums ārpus kontrolējamas gaisa telpas atrodas konfliktējošā trajektorijā ar citu lidaparātu, pilots, ciktāl iespējams:

a) jāinformē ~~par šādu lidaparātu~~ par vajadzību uzsākt sadursmes novēršanas pasākumu, kā arī jāierosina sadursmes novēršanas pasākuma kurss, ja to pieprasa pilots vai ja gaisa satiksmes vadības dispečera, *FIS* darbinieka vai *AFIS* darbinieka ieskatā šādu nepieciešamību nosaka pastāvošā situācija, un

b) jāinformē, sniedzot paziņojumu, par to, ka konflikts vairs nepastāv.

**GM1 par SERA.8005. punkta “Gaisa satiksmes vadības dienesta darbība” a) apakšpunkta 3) daļu**

**ATĻAUJA NEKAVĒJOTIES PACELTIES GAISĀ**

Lai paātrinātu satiksmi, atļauju nekavējoties pacelties gaisā lidaparātam var izsniegt, pirms tas uzbrauc uz skrejceļa. Pēc šādas atļaujas saņemšanas lidaparātam ir jāizbrauc uz skrejceļa un jāpaceļas gaisā vienā nepārtrauktā kustībā.

**GM2 par SERA.8005. punkta “Gaisa satiksmes vadības dienesta darbība” b) apakšpunktu**

**ATĻAUJA LIDOT, PATSTĀVĪGI SAGLABĀJOT DISTANCĒŠANOS VIZUĀLAJOS METEOROLOĢISKAJOS APSTĀKĻOS**

a) Ja pastāv iespēja, ka lidojums vizuālajos meteoroloģiskajos apstākļos var kļūt praktiski neiespējams, *IFR* lidojumam ir jāsaņem alternatīvi norādījumi, kas ir jāizpilda gadījumā, kad atļaujas derīguma laikā lidojumu nav iespējams uzturēt vizuālajos meteoroloģiskajos apstākļos.

b) Ja *IFR* lidojuma pilots novēro, ka apstākļi pasliktinās, un uzskata, ka lidojums vizuālajos meteoroloģiskajos apstākļos kļūs neiespējams, viņam pirms ielidošanas instrumentālajos meteoroloģiskajos apstākļos ir jāinformē gaisa satiksmes vadības struktūrvienības un jārīkojas saskaņā ar saņemtajiem alternatīvajiem norādījumiem.

**GM3 par SERA.8005. punkta “Gaisa satiksmes vadības dienesta darbība” b) apakšpunktu**

**ATĻAUJA LIDOT, PATSTĀVĪGI SAGLABĀJOT DISTANCĒŠANOS VIZUĀLAJOS METEOROLOĢISKAJOS APSTĀKĻOS**

a) Vertikālā vai horizontālā distancēšana, ko nodrošina gaisa satiksmes vadības struktūrvienība, nav piemērojama attiecībā uz noteiktiem lidojuma posmiem, kuriem atļauja piešķirta ar nosacījumu, ka distancēšanās tiek saglabāta patstāvīgi un saglabājas vizuālie meteoroloģiskie apstākļi. Jānodrošina, ka ar šādu atļauju saņēmušu lidaparātu atļaujas darbības laikā netiek lidots tādā attālumā no citiem lidaparātiem, kurā rastos sadursmes draudi.

b) Pašsaprotami, ka *VFR* lidojumam vienmēr jāpaliek vizuālajos meteoroloģiskajos apstākļos. Attiecīgi lidošanas atļaujas izdošanai *VFR* lidojumam ar nosacījumu, ka tiek patstāvīgi saglabāta distancēšanās un saglabājas vizuālie meteoroloģiskie apstākļi, vienīgais mērķis ir panākt, ka atļaujas darbības laikā distancēšanu no cita lidaparāta nenodrošina gaisa satiksmes vadības struktūrvienība.

c) Gaisa satiksmes vadības dienesta uzdevumos, kas noteikti Regulas (ES) 2017/373 ATS.TR.100. punktā, neietilpst sadursmes ar zemi novēršana. Pilotiem ir pienākums pārliecināties, ka jebkādas gaisa satiksmes vadības struktūrvienību izdotas atļaujas ir drošas šajā ziņā. Veicot vektorēšanu vai piešķirot tiešu maršrutēšanu, kas nav iekļauta lidojuma plānā, ja veic *IFR* lidojumu ārpus publicētā *ATS* maršruta vai instrumentālās procedūras, piemēro procedūras, kas noteiktas Regulas (ES) 2017/373 ATS.TR.235. punkta a) apakšpunkta 5) daļā.

**AMC1 par SERA.8005. punkta “Gaisa satiksmes vadības dienesta darbība” c) apakšpunktu**

**VIZUĀLĀ PIEEJA**

a) Ievērojot b) apakšpunktā izklāstītos nosacījumus, atļauju *IFR* lidojumā veikt vizuālo pieeju var pieprasīt lidojumu apkalpe vai ierosināt gaisa satiksmes vadības dispečers. Ja to ierosina gaisa satiksmes vadības dispečers, nepieciešama lidojumu apkalpes piekrišana.

b) Atļauju *IFR* lidojumā veikt vizuālo pieeju drīkst piešķirt tikai ar nosacījumu, ka pilots spēj vadīties pēc vizuālajiem orientieriem apvidū un:

1) paziņotais mākoņu griestu augstums nav mazāks par atļauju saņēmušā lidaparāta sākotnējā pieejas segmenta sākuma līmeņa augstumu vai

2) pilots sākotnējā pieejas segmenta sākuma līmenī vai jebkurā laikā, kad tiek īstenota instrumentālās pieejas procedūra, ziņo par tādiem meteoroloģiskajiem apstākļiem, kuros, ievērojot pienācīgu piesardzību, var īstenot vizuālo pieeju un nosēšanos.

c) Distancēšanai jābūt nodrošinātai starp lidaparātu, kam ir atļauts veikt vizuālo pieeju, un citiem ielidojošiem un izlidojošiem lidaparātiem, izņemot lidaparātu, kas veic secīgas vizuālās pieejas, kuras aprakstītas turpmāk d) apakšpunktā.

d) Secīgu vizuālo pieeju gadījumā gaisa satiksmes vadības dispečeram ir jāuztur distancēšana līdz brīdim, kad sekojošais lidaparāts ziņo par to, ka redz priekšā esošo lidaparātu. Tad jāsniedz norādījums lidaparātam sekot priekšā esošajam lidaparātam un patstāvīgi saglabāt distancēšanos no tā.

e) Ja lidaparāts veic secīgas vizuālās pieejas un saņem d) apakšpunktā minēto norādījumu patstāvīgi saglabāt distancēšanos un attālums līdz šādam lidaparātam ir mazāks par atbilstošo pēcstrūklas turbulences minimumu, gaisa satiksmes vadības dispečeram ir jāizdod brīdinājums par iespējamu pēcstrūklas turbulenci.

**GM1 par AMC1 par SERA.8005. punkta “Gaisa satiksmes vadības dienesta darbība” c) apakšpunktu**

**VIZUĀLĀ PIEEJA**

Lidaparāta kapteinim ir pienākums nodrošināt pienācīgu attālumu līdz priekšā esošajam spēcīgākas pēcstrūklas turbulences kategorijas lidaparātam. Ja tiek secināts, ka ir nepieciešams papildu attālums, lidojumu apkalpe informē par to *ATC*, norādot savas prasības.

**GM1 par SERA.8005. punkta “Gaisa satiksmes vadības dienesta darbība” c) apakšpunkta 1) daļu**

**ĢEOMETRISKĀ RELATĪVĀ AUGSTUMA INFORMĀCIJA**

Ģeometriskā relatīvā augstuma informāciju ģenerē tādas lidaparāta sistēmas kā *GPS* vai radioaltimetri.

**GM1 par SERA.8015. punkta “*ATC* atļaujas” e) apakšpunkta 1) daļu**

**AR MARŠRUTU SAISTĪTAS IZMAIŅAS ATĻAUJĀ**

Izmaiņās jāietver apraksts par maršrutu un līmeņiem uz punktu, kur tas savienojas ar iepriekš atļauto maršrutu, vai uz galamērķi gadījumā, ja lidaparāts neatgriezīsies iepriekšējā maršrutā.

**GM1 par SERA.9005. punkta “Lidojumu informācijas pakalpojumu darbības joma” a) apakšpunkta 8. daļu**

**INFORMĀCIJA PAR KOSMISKAJIEM LAIKAPSTĀKĻIEM**

Ja ir pieejama informācija par kosmiskajām dabas parādībām, kas ietekmē augstas frekvences radiosakarus, satelītsakarus, *GNSS* navigācijas un novērošanas sistēmas un/vai rada radiācijas risku lidaparātā esošajām personām lidojuma līmeņos *ATS* struktūrvienības atbildības zonā, tā ir jāpārraida attiecīgajam lidaparātam.

**GM1 par SERA.12020. punkta “Gaisa kuģu ziņojumu apmaiņa” a) apakšpunkta 2) daļu**

**ĪPAŠIE UN NESTANDARTA ZIŅOJUMI NO LIDAPARĀTA SAISTĪTAJAM METEOROLOĢISKĀS NOVĒROŠANAS BIROJAM (MNB)**

Īpašie un nestandarta ziņojumi, kas tiek pārraidīti to saistītajiem MNB, neietver ziņojumus par bremzēšanas apstākļiem uz skrejceļa, ar kuriem lidaparāts ir saskāries, un par vēja virziena novirzi.

**GM1 par SERA.13010. punkta “No barometriskā augstuma atvasināta informācija” b) apakšpunktu**

**KĻŪDAINA LĪMEŅA INFORMĀCIJA NO GAISA SATIKSMES VADĪBAS DIENESTA**

(..)

**GM2 par SERA.13010. punkta “No barometriskā augstuma atvasināta informācija” b) apakšpunktu**

**KĻŪDAINA LĪMEŅA INFORMĀCIJA NO LIDOJUMU INFORMĀCIJAS DIENESTA**

Kompetentajai iestādei ir jānosaka pārbaudes procedūras attiecībā uz informāciju, kas atvasināta no barometriskā augstuma un ko sniedz lidojumu informācijas dienests, ņemot vērā GM1 par ATS.TR.155. punkta f) apakšpunktu *EASA* ED Lēmumā 2020/008/R.

**AMC1 par SERA.14001. punktu “Vispārīgi noteikumi”**

**1. *ATC* FRAZEOLOĢIJA**

**1.1. Vispārīgas prasības**

(..)

|  |  |  |
| --- | --- | --- |
| 1.1.11. | Informācija par lidlauku*Piezīme. Atbilstoši attiecīgajam gadījumam šo informāciju sniedz par skrejceļa trešdaļām vai par visu skrejceļu.* | a) ~~[~~*~~(atrašanās vieta)~~*~~] SKREJCEĻA VIRSMAS STĀVOKLIS, SKREJCEĻŠ~~ *~~(numurs) (stāvoklis)~~* [*(atrašanās vieta)* SKREJCEĻŠ *(numurs)* VIRSMAS STĀVOKLIS [KODS *(trīs ciparu numurs)*];*kam vajadzības gadījumā seko:*1. IZDOTS *(datums un laiks UTC)*;2. SAUSS vai SLAPJŠ LEDUS, vai ŪDENS UZ SABLIETĒTA SNIEGA, vai SAUSS SNIEGS, vai SAUSS SNIEGS UZ LEDUS, vai SLAPJŠ SNIEGS UZ LEDUS, vai LEDUS, vai ŠĶĪDONIS, vai STĀVOŠS ŪDENS, vai SABLIETĒTS SNIEGS, vai SLAPJŠ SNIEGS, vai SAUSS SNIEGS UZ SABLIETĒTA SNIEGA, vai SLAPJŠ SNIEGS UZ SABLIETĒTA SNIEGA, vai SLAPJŠ, vai SLIDENI SLAPJŠ, vai ĪPAŠI SAGATAVOTS ZIEMAS SKREJCEĻŠ, vai SARMA;3. BIEZUMS (*(nosēdumu biezums)* MILIMETRI vai NAV ZIŅOTS);4. PĀRKLĀJUMS (*(skaitlis)* PROCENTI vai NAV ZIŅOTS);5. PIEEJAMAIS PLATUMS *(skaitlis)* METRI;6. GARUMS SAMAZINĀTS LĪDZ *(skaitlis)* METRIEM;7. SNIEGVILKSNIS;8. IZBĀRSTĪTAS SMILTIS;9. ĶĪMISKI APSTRĀDĀTS;10. SNIEGA VALNIS *(skaitlis)* METRI [PA KREISI vai LABI, vai PA KREISI UN PA LABI] [NO] CENTRA LĪNIJAS;11. MANEVRĒŠANAS CEĻŠ *(manevrēšanas ceļa apzīmējums)* SNIEGA VALNIS *(skaitlis)* METRI [PA KREISI vai LABI, vai PA KREISI UN PA LABI] [NO] CENTRA LĪNIJAS;12. BLAKUS ESOŠAIS SNIEGA VALNIS;13. MANEVRĒŠANAS CEĻŠ *(manevrēšanas ceļa apzīmējums)* SLIKTS;14. PERONS *(manevrēšanas ceļa apzīmējums)* SLIKTS;15. *Piezīmes vienkāršā valodā* |
|  |  | (..) |
|  |  | e) UZMANĪBU! *(norādiet iemeslus)* PA LABI (*vai* KREISI), (*vai* ABĀS PUSĒS) NO SKREJCEĻA [*(numurs)*]; |
|  |  | (..) |
|  |  | ~~g) SKREJCEĻA ZIŅOJUMS~~ *~~(novērojuma laiks)~~* ~~SKREJCEĻŠ~~ *~~(numurs) (nokrišņu veids)~~* ~~LĪDZ~~ *~~(nosēdumu biezums)~~* ~~MILIMETRIEM. APRĒĶINĀTĀ VIRSMAS SAĶERE LABA (~~*~~vai~~* ~~VIDĒJA, DRĪZĀK LABA;~~ *~~vai~~* ~~VIDĒJA;~~ *~~vai~~* ~~VIDĒJA, DRĪZĀK SLIKTA;~~ *~~vai~~* ~~SLIKTA;~~~~h)~~ g) BREMZĒŠANAS ZIŅOJUMS NO *(lidaparāta tips)* *(laiks)*, LABA (*vai* VIDĒJA, DRĪZĀK LABA; *vai* VIDĒJA; *vai* VIDĒJA, DRĪZĀK SLIKTA; *vai* SLIKTA);~~i)~~ h) ~~SKREJCEĻŠ (~~*~~vai~~* MANEVRĒŠANAS CEĻŠ) *(~~numurs~~ manevrēšanas ceļa apzīmējums)* SLAPJŠ [*vai* STĀVOŠS ŪDENS, *vai* NOTĪRĪTS SNIEGS *(attiecīgais garums un platums), vai* ĶĪMISKI APSTRĀDĀTS, *vai* VIETĀM SAUSS SNIEGS (*vai* SLAPJŠ SNIEGS, *vai* SABLIETĒTS SNIEGS, *vai* ŠĶĪDONIS, *vai* SASALIS ŠĶĪDONIS, *vai* LEDUS, *vai* SLAPJŠ LEDUS, *vai* APAKŠĀ LEDUS, *vai* LEDUS UN SNIEGS, *vai* SNIEGA KUPENAS, *vai* SASALUŠAS GRAMBAS UN RISES, *vai* IZBĀRSTĪTAS SMILTIS)];~~j)~~ i) TORNIS NOVĒRO *(informācija par laikapstākļiem)*;~~k)~~ j) PILOTA ZIŅOJUMS *(informācija par laikapstākļiem)*. |
|  |  | (..) |

**GM1 par SERA.14095. punkta “Radiotelefonijas sakaru briesmu un steidzamības procedūras” d) apakšpunkta 3. daļu**

***VHF* AVĀRIJAS FREKVENCES IZMANTOŠANA BRIESMĀS NONĀKUŠA LIDAPARĀTA APSTRĀDES GADĪJUMĀ**

121,500 MHz frekvenci neizmanto d) apakšpunkta 3. daļā minētajam nolūkam, ja tā jebkādā veidā apgrūtina briesmās nonākuša lidaparāta apstrādi.